Trattato di alleanza fra Olous e Rodi
source date: 201/200 a.C.
availability: Creative Commons Attributions-NonCommercial-ShareAlike 4.0 International License (https://creativecommons.org/licenses/by-nc-sa/4.0/)

ἔδοξε τᾶι βουλᾶι καὶ τῶι δάμωι· ἐπειδὴ Ὀλούντιοι φίλοι καὶ συγγενεῖς ὑπάρχοντες τοῦ δάμου πέμψαντες ψαφίσματα καὶ πρεσβευτὰς παρακαλοῦντι τὸν δᾶμον τὰν πᾶσαν πρόνοιαν ποιήσασθαι ὅπως, γενομένας συνθέσιος ἐγγράπτου, εἰς τὸν πάντα χρόνον ἀσφαλῶς καὶ ἑτοίμως ὑπάρχῃ ταῖς πόλεσιν [...] πᾶσα βοάθεια καὶ κοινοπραγία, καὶ ἔν τε τῶι παρόντι χρόνωι καὶ ἐν τῶι ὕστερον πάντα τὰ συμφέροντα γίνηται ἀμφοτέραις ταῖς πόλεσι, καὶ τοὶ παραγενόμενοι παρ’ αὐτῶν πρεσβευταὶ Πραίσιος Ἡροδώρου, Χαριάνθης Λοκρίωνος, Σώτιμος Τυχασίου, ἐπελθόντες ἐπὶ τὰν βουλὰν καὶ τὰν ἐκκλησίαν διέλεγεν σπουδᾶς καὶ φιλοτιμίας οὐθὲν ἐλλείποντες, ἀξιοῦντες τὸν δᾶμον ἰδίαι ποιήσασθαι ποτὶ τὰν πόλιν αὐτῶν συμμαχίαν· ὅπως οὖν ὁ δᾶμος φανερὸς ἦι πρόνοιαν πεποιημένος Ὀλουντίων καὶ πάντα τὰ συμφέροντα συνκεχωρηκὼς αὐτοῖς καθ’ ἃ ἠξίωσαν, τύχαι ἀγαθᾶι εὔξασθαι μὲν τοὺς ἱερεῖς καὶ τοὺς ἱεροθύτας τῶι Διὶ καὶ τῶι Ἁλίωι καὶ τᾶι Ῥόδωι καὶ τοῖς ἄλλοις θεοῖς πᾶσι καὶ πάσαις καθ’ ἱερῶν τῶν νομιζομένων συνενέγκαι τὰ δόξαντα τῶι δάμωι τῶι Ῥοδίων καὶ τᾶι πόλει τᾶι Ὀλουντίων· ἐπιτελειᾶν δὲ τᾶν εὐχᾶν γενομενᾶν θυσίαν καὶ πόθοδον ποιήσασθαι τοῖς θεοῖς κατὰ τὰ νομιζόμενα· κυρωθείσας δὲ τᾶς συμμαχίας καὶ τῶν ὅρκων συντελεσθέντων κατὰ τὰ γεγραμμένα ὑπάρχειν τὰν συμμαχίαν Ὀλουντίοις ποτὶ τὸν δᾶμον τὸν Ῥοδίων καὶ τὸν αὐτὸν σύμμαχον καὶ φίλον αἱρεῖσθαι Ὀλουντίους Ῥοδίοις καθ’ ὅτι κα τῶι δάμωι δοκῆι· μὴ ἐξεῖμειν δὲ Ὀλουντίοις ποτ’ ἄλλον μηδένα συμμαχίαν ποιήσασθαι παρευρέσει μηδεμιᾶι, τὰς δὲ πρότερον αὐτοῖς ὑπαρχούσας συμμαχίας πάσας καταλελύσθαι· μὴ ἐξεῖμειν δὲ Ὀλουντίοις μηδὲ κατάρχειν πολέμου ποτὶ μεθένα εἴ κα μὴ συνδοκῆι τῶι δάμωι τῶι Ῥοδίων· συνεργεῖν δὲ Ὀλουντίους τῶι δάμωι τῶι Ῥοδίων καὶ πόλιν καὶ λιμένας καὶ ὁρματήρια παρέχεν καὶ εὔνους καὶ φίλους καὶ συμμάχους ὑπάρχειν εἰς τὸν ἅπαντα χρόνον, καὶ εἴ τίς κα ἐπὶ πόλιν ἢ χώραν στρατεύηται τὰν Ῥοδίων ἢ τοὺς νόμους ἢ τὰς ποθόδους ἢ τὰν καθεστακυῖαν δαμοκρατίαν καταλύηι, βοαθεῖν Ὀλουντίους Ῥοδίοις παντὶ σθένει κατὰ τὸ δυνατόν, καὶ εἶμειν τὸν πράσσοντα κακὸν κατὰ Ῥοδίων πολέμιον Ὀλουντίοις· εἰ δέ κα ὁ δᾶμος μεταπένπηται συμμαχίαν παρὰ Ὀλουντίων, ἀποστελλόντων Ὀλούντιοι τὰν συμμαχίαν ἐν ἁμέραις τριάκοντα ἀφ’ ἇς ἐπαγγείλωντι Ῥόδιοι ἄνδρας μὴ ἐλάσσους ἑκατὸν ἐλευθέρους ὅπλα ἔχοντας, τούτων δὲ ὄντων μὴ ἐλάσσους τῶν ἡμίσων Ὀλούντιοι· τοῖς δὲ πεμπομένοις παρὰ Ὀλουντίων παρεχόντων Ῥόδιοι πορεῖα εἰς τὰν διακομιδὰν τὰν ἐκ Κρήτας εἰς Ῥόδον· ἀφ’ οὗ δέ κα ἔλθωντι οἱ σύμμαχοι εἰς Ῥόδον τᾶν μὲν πράταν ἁμερᾶν τριάκοντα λαμβανόντων τὰ ὀψώνια μὲν παρ’ Ὀλουντίων τοῦ δὲ ὑπολοίπου χρόνου παρὰ Ῥοδίων ἕκαστος τὰν ἁμέραν ἑκάσταν ὀκτὼ ὀβολοὺς Ῥοδίους, τοὶ δὲ ἁγεμόνες τῶν Ὀλουντίων δραχμὰς δύο ἕκαστος ἁγούμενοι ἀνδρῶν μὴ ἐλασσόνων εἴκοσι λαμβανόντων ἀνδρῶν ἕκαστος τᾶς ἁμέρας ἑκάστας [...] [...]ολμ[...]σκελ[...] [...]

[...]αι[...] αν συμφερο[...] καὶ τοῖς ἄλλοις συμμάχοις [...] ἀναγινώσκειν δὲ τοὺς κόσμους τοῖς ἐπιγινομένοις ἀζώστοις κατ’ ἔτος τὰ δόξαντα περὶ τῆς συμμαχίας τῆς γεγενημένης Ὀλουντίοις καὶ Ῥοδίοις καὶ τὸν ὅρκον τὸν περὶ τῆς συμμαχίας· ὅπως δὲ καὶ ὀμόσωσι, τὴν ἀγέλην ἐξορκωσάντων οἱ κόσμοι· ὁ δὲ ὅρκος ἔστω Ὀλουντίοις· ὀμνύω τὴν Ἑστίαν καὶ τὸν Ζῆνα τὸν Ἰδάτην καὶ τὸν Ζῆνα τὸν Ταλλαῖον καὶ τὴν Ἥραν καὶ τὸν Ποσειδῶνα καὶ τὸν Ἄρην καὶ τὴν Ἀφροδίτην καὶ τὸν Ἑρμῆν τὸν Ἡγεμόνα καὶ τὸν Ἥλιον καὶ τὴν Βριτόμαρτιν καὶ θεοὺς πάντας καὶ πάσας· ἦ μὴν ἐγὼ Ῥοδίοις συμμαχήσω ἀδόλως καὶ ἀπροφασίστως εἰς τὸν ἅπαντα χρόνον, καὶ ἐάν τις ἐπὶ πόλιν ἢ χώραν στρατεύηται Ῥοδίων ἢ τοὺς νόμους ἢ τὰς προσόδους ἢ τὴν καθεστηκυῖαν δημοκρατίαν καταλύηι, βοηθήσω Ῥοδίοις παντὶ σθένει· ἐὰν δὲ ὁ δῆμος ὁ Ῥοδίων [...] [...] ἐκ τῆς [...] [...]ντα[...] [...]κε[...] [...]

Il documento formalmente si configura come un decreto emanato da Rodi, che ricorda l’invio da parte di Olous di decreti e di tre ambasciatori finalizzato alla stipulazione di un’alleanza tra le rispettive poleis (ll. 1-12) e che ratifica quanto decretato dal damos di Rodi e dalla polis di Olous (ll. 16-17; intense relazioni fra le due città sono documentate anche dai decreti SEG 23.548, IC I 22 5 e IC I 22 4 Ι, IV-V, IX-X).

Le condizioni dell’alleanza, che appaiono chiaramente di iniziativa rodia, prevedono un’adesione di Olous alla politica estera di Rodi per quanto riguarda la scelta di amici e alleati ed il coinvolgimento in guerre, che si concretizza nel divieto per la città cretese di stringere altri accordi o prendere parte a conflitti senza il consenso di Rodi (ll. 18-25). Olous è inoltre tenuta a mettere a disposizione ad uso esclusivo di Rodi la propria città ed i propri porti e basi navali e ad aiutare l’alleata qualora qualcuno la attacchi o cerchi di abbatterne le leggi, i riti (?) o il regime democratico (ll. 25-30).

Le clausole alle linee 31-41, inoltre, regolano inoltre le modalità di invio di aiuto militare a Rodi da parte di Olous, che deve essere fornito entro trenta giorni dalla richiesta e che deve consistere in un contingente di non meno di cento uomini in armi di status libero, almeno per metà aventi la cittadinanza di Olous, il cui spostamento verso Rodi è spesato da quest’ultima; dei militari è stabilita anche la paga, di differente entità per i comandanti e per i soldati semplici.

Il testo restituito dai frammenti B e C, separato da quello precedente da una forse non troppo estesa lacuna, sembra conservare alle linee 45-50 una clausola che prevede che i cosmi di Olous promuovano la pubblica lettura (?) del trattato e facciano prestare il giuramento ai giovani uscenti dall’agela (indicati forse come ἐπ[ιγινομένοις ἀζώστοις] alla linea 46, espressione che è impiegata in IC I 9 1). Le ultime linee conservate del trattato, infine, restituiscono parte del giuramento di Olous, che fra le divinità invocate menziona Zeus Idates e forse Hestia e che include la promessa di aiuto militare a Rodi (ll. 50-62).

Elementi istituzionali o altri termini rilevanti: agela (?), azostos (?), dokeo, eleutheros, hegemon, hestia (?), kosmos, polis, presbeutes, psephisma.

Edd. Van Effenterre 1948, pp. 226-230 (B-C), Orlandos 1961-1962 (A) (= SEG 23.547 ); Staatsverträge III 552.

Cf. BE 1964.421; Garlan 1969, pp. 160-161; Gabrielsen 1997, pp. 46-63; De Libero 1997, pp. 287-290; Perlman 1999.